ક્લાયન્ટના ટેસ્ટ, જરૂરિયાત અને બજેટ પ્રમાણે વેવાઈ કંકોતરી કસ્ટમાઇઝ કરતાં વષાર્ છેડા કહે છે, ‘આમેય આપણાં ઘરોમાં દીકરા-દીકરીની કંકોતરીઓ યાદગીરીરૂપે સાચવવાની પ્રથા છે અને એમાં જો પર્સનલ ટચનો ઉમેરો કરીએ તો એ સંભારણું કબાટમાં કે આલબમમાં સાચવવાને બદલે દીવાલ પર કે શો-કેસમાં ગોઠવાઈ શકે, આથી હું વેવાઈની કંકોતરીને એક ફ્રેમ સ્વરૂપ આપું છું. પેપરમેશ અને પ્લાસ્ટર ઑફ પૅરિસ વડે ગ્રાહકની ઇચ્છા અનુસાર સાઇઝ અને શેપની ફ્રેમ બનાવી પછી એને સ્ટોન, વિલંદી, કુંદન, રેશમ ડોરી, ઇનેમલ, ડાયમન્ડ જેવી વસ્તુઓથી શણગારું, જે દેખાવમાં કંકોતરી નહીં, પણ એક આર્ટિસ્ટિક પીસ લાગે, જેને હોમ ડેકોરેશનમાં વાપરી શકાય.’